S-207/2012

Mál þetta, sem dómtekið var þriðjudaginn 27. september sl., er höfðað með þremur ákærum lögreglustjórans á höfuðborgarsvæðinu, útgefnum 20. mars 2012, 17. júlí 2012 og 21. ágúst 2012, á hendur M-kvk-þgf H-kvk-þgf Ö-kvk-þgf, kt. 000000-0000, Birkiási 17, Garðabæ, fyrir eftirgreind brot:

Ákæra frá 20. mars 2012

Fyrir þjófnað með því að hafa, miðvikudaginn 16. nóvember 2011, farið inn í verslunina Hagkaup, Skeifunni í Reykjavík, og stolið þaðan 10 glösum af Kötlu vanilludropum, Boss Orange svitaeyði, dömu nærbuxum af gerðinni Mesh og brjóstahaldara, samtals að verðmæti 12.177 krónur.

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Ákæra frá 17. júlí 2012

Fyrir þjófnað með því að hafa, mánudaginn 11. júní 2012, farið inn í verslun Hagkaupa, Skeifunni, Reykjavík, og stolið sex glösum af vanilludropum, samtals að verðmæti 1.134 krónur.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Ákæra frá 21. ágúst 2012

Fyrir eftirfarandi hegningarlagabrot:

I.

Þjófnað með því að hafa, laugardaginn 21. júlí 2012, farið inn í verslunina Hagkaup í Smáralind og stolið þaðan 7 kardimommu- og vanilludropaglösum samtals að verðmæti 1.183 krónur.

Telst þetta varða við 244. gr. almennra hegningarlaga nr. 19/1940.

II.

Fyrir tilraun til þjófnaðar, en til vara húsbrot, með því að hafa, sunnudaginn 8. júlí 2012, farið í heimildarleysi inn fyrir lokanir og inn á veitingastaðinn Café Classic í Kringlunni þrátt fyrir að engin starfsemi væri í gangi og almenningi því óheimil för um staðinn og tekið þaðan ófrjálsri hendi 3 Morande hvítvínsflöskur 18,75 dl og 2 Carlsberg bjóra 330 ml, samtals að verðmæti 4.810 krónur. Ákærða kom áfenginu fyrir í tösku sem hún hafði meðferðis en var stöðvuð af öryggisverði.

Telst þetta varða við 244. gr., sbr. 1. mgr. 20. gr., almennra hegningarlaga nr. 19/1940 en til vara við 231. gr. sömu laga.

III.

Fyrir þjófnað með því að hafa, laugardaginn 11. ágúst 2012, farið inn í verslunina Hagkaup í Smáralind og stolið þaðan 8 kardimommudropaglösum, samtals að verðmæti 2.336 krónur.

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákærum.

Ákærða er fædd árið 1972. Samkvæmt sakavottorði gekkst hún árið 2006 undir viðurlagaákvörðun vegna umferðarlagabrota. Hinn 3. desember 2008 var hún dæmd til að sæta fangelsi í einn mánuð, skilorðsbundið í tvö ár, fyrir þjófnað. Hinn 20. október 2009 var ákærða dæmd í sex mánaða fangelsi, skilorðsbundið í þrjú ár, fyrir þjófnað og fjársvik. Með dómi 3. nóvember 2010 var henni gert að sæta fangelsi í átta mánuði, skilorðsbundið í þrjú ár, fyrir þjófnað, tilraun til þjófnaðar og gripdeild. Hinn 15. mars 2011 var ákærða dæmd í 12 mánaða fangelsi fyrir brot gegn 244. gr., 245. gr. og 248. gr. almennra hegningarlaga og var skilorðsdómurinn frá 3. nóvember 2010 þá dæmdur upp. Hinn 11. október 2011 var ákærðu veitt reynslulausn í eitt ár á 180 daga eftirstöðvum fangelsisrefsingar samkvæmt síðastgreindum refsidómi. Hún hefur rofið skilorð reynslulausnarinnar og verða eldri málin tekin til meðferðar jafnframt máli þessu og ákærðu gerð refsing í einu lagi, sbr. 1. mgr. 65. gr. laga um fullnustu refsingar nr. 49/2005. Refsing verður ákveðin með hliðsjón af 77. gr. og 255. gr. almennra hegningarlaga. Þykir refsing ákærðu hæfilega ákveðin fangelsi í 8 mánuði.

Ákærða greiði þóknun skipaðs verjanda síns, B-kk-ef N-kk-ef hrl., 188.250 krónur að meðtöldum virðisaukaskatti.

Af hálfu ákæruvaldsins flutti málið K-kk-nf Ó-kk-nf, fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærða, M-kvk-nf H-kvk-nf Ö-kvk-nf, sæti fangelsi í 8 mánuði.

Ákærða greiði þóknun skipaðs verjanda síns, B-kk-ef N-kk-ef hrl., 188.250 krónur.

R-kvk-nf H-kvk-nf